O‘zbekistonda fevraldan boshlab barcha turdagi pensiyalar hech qanday cheklovlarsiz to‘liq naqd shaklda beriladi

Davomi: Shavkat Mirziyoyev talabalarga stipendiyalarning kamida 50 foizini naqd shaklda topshirish haqida ko‘rsatma berdi
O‘zbekiston Prezidenti Shavkat Mirziyoyev 2-fevral kuni “Ish haqi, pensiya, nafaqa va stipendiyalar to‘lash mexanizmini takomillashtirishga doir qo‘shimcha chora-tadbirlar to‘g‘risida”gi qarorni imzoladi. Qaror matni “O‘zbekiston” telekanali tomonidan o‘qib eshittirildi.
Qarorga muvofiq, 2017-yil fevral oyidan boshlab barcha turdagi pensiyalar butun mamlakat hududida hech qanday cheklovlarsiz to‘liq hajmda naqd shaklda beriladi.
Shuningdek, qarorning ilovasida keltirilgan tog‘li va olis tumanlardagi budjet tashkilotlari xodimlariga ish haqi to‘lash, ijtimoiy to‘lovlar hech qanday cheklovlarsiz to‘liq hajmda naqd shaklda amalga oshiriladi.
Diqqat, diqqat! “Daryo”ning Telegram’dagi rasmiy kanali — “Toshqin ‘Daryo’” (@toshqindaryo)ga obuna bo‘lib, yangiliklardan ovozli ko‘rinishda bahramand bo‘lishingiz mumkin.